Tim Berners-Lee

Sir Timothy John Berners-Lee (bet ganet d'an 8 a viz Mezheven 1955 e Londrez) a zo un ijinour hag ur stlennegour breizhveuriat, hag ur c'helenner er MIT.

Lakaet e vez da ijinadennour ar World Wide Web, en doa graet ar c'hinnig kentañ anezhañ e miz Meurzh 1989. D'ar 25 a viz Kerzu 1990, gant skoazell Robert Cailliau hag ur skipailh studierien yaouank er CERN, e kasas da benn ar c'hentañ kehentadenn pengennet etre un arval hag ur servijer HTTP dre ar Genrouedad.

E 1999 e voe lakaet Berners-Lee gant Time Magazine e-touez 100 Tudenn Pennañ an . E 2007 e voe rummet er plas kentañ, a-rampo gant Albert Hofmann, e rollad 100 genezh bev The Daily Telegraph.

Rener ar World Wide Web Consortium (W3C) eo Berners-Lee, an aozadur a c'hoursell ouzh diorroadur dibaouez ar Web. Diazezer ar World Wide Web Foundation eo ivez, klasker uhel hag entitled eus Kador diazezer 3Com en MIT Computer Science and Artificial Intelligence Laboratory (CSAIL), d.l.e. Arnodva Stlenneg Naouegezh Artifisiel an MIT. Rener ar Web Science Research Initiative (WSRI) eo, hag un ezel eus poellgor aliañ ar MIT Center for Collective Intelligence (Kreizenn an MIT evit an Naouegezh A-stroll).

E miz Ebrel 2009 e voe dilennet da ezel eus Akademiezh Broadel Skiantoù Stadoù-Unanet Amerika, lec'hiet e Washington, D.C..

Rummad:Ganedigezhioù 1955
Rummad:Kenrouedad
Rummad:Loreidi ar priz Turing
Rummad:World Wide Web